RIGHT POWER, a.s. Na Bráne 8665/4, 010 01 Žilina

 Verejná súťaž -nadlimitná zákazka

**SÚŤAŽNÉ PODKLADY**

 na predmet zákazky:

**„Dodávka a inštalácia zariadení na výrobu vodíka PEM elektrolytickým procesom“**

Pri tomto zadávaní nadlimitnej zákazky je použitý postup verejná súťaž podľa § 91 v spojení s § 66 ods. 7 písm. b) zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „zákon o verejnom obstarávaní“)

V Bratislave, dňa 5.1.2023

Schvaľuje:

 Ing. Michael Landau

 predseda predstavenstva

 Lukáš Choma MSc. podpredseda predstavenstva

Súlad súťažných podkladov so zákonom o verejnom obstarávaní potvrdzuje:

V Bratislave, dňa 5.1.2023

 Ing. Janka Kavčiaková

 administrátor procesu VO

OBSAH SÚŤAŽNÝCH PODKLADOV

A.1 POKYNY PRE UCHÁDZAČOV

Časť I.

Všeobecné informácie

1. Identifikácia obstarávateľa

2. Predmet zákazky

3. Rozdelenie predmetu zákazky

4. Variantné riešenia

5. Miesto, termín a spôsob poskytnutia predmetu zákazky

6. Zdroj finančných prostriedkov

7. Druh zákazky a typ zmluvy

8. Lehota viazanosti ponuky

Časť II.

Komunikácia a vysvetľovanie

9. Komunikácia medzi obstarávateľom a uchádzačmi/záujemcami

10. Vysvetľovanie a doplnenie súťažných podkladov

11. Obhliadka miesta poskytnutia predmetu zákazky

Časť III.

Príprava ponuky

12. Vyhotovenie a forma ponuky

13. Jazyk ponuky

14. Mena a ceny uvádzané v ponuke

15. Zábezpeka ponuky

16. Obsah ponuky

17. Náklady na ponuku

Časť IV.

Predkladanie ponúk

18. Uchádzač oprávnený predložiť ponuku

19. Predloženie ponuky

20. Lehota na predkladanie ponúk

21. Doplnenie, zmena a odvolanie ponuky

Časť V.

Otváranie a vyhodnocovanie ponúk

22. Otváranie ponúk

23. Vyhodnocovanie ponúk

24. Vyhodnotenie splnenia podkladov účasti

Časť VI.

Prijatie ponuky a uzavretie zmluvy

25. Informácia o výsledku vyhodnotenia ponúk

26. Uzavretie zmluvy

Časť VII.

Záverečné ustanovenia

27. Dôvernosť procesu verejného obstarávania

28. Opravné prostriedky

29. Zrušenie verejného obstarávania

30. Využitie subdodávateľov

31. Aplikácia zákonov

A.2 INFORMÁCIE O URČENÍ PODKLADOV ÚČASTI A MOŽNOSŤ PREDBEŽNÉHO NAHRADENIA DOKLADOV NA PREUKÁZANIE SPLNENIA PODKLADOV ÚČASTI JEDNOTNÝM EURÓPSKYM DOKUMENTOM (JED)

A.3 KRITÉRIÁ NA VYHODNOTENIE PONÚK A PRAVIDLÁ ICH UPLATNENIA

B.1 OPIS PREDMETU ZÁKAZKY

B.2 OBCHODNÉ PODMIENKY POSKYTNUTIA PREDMETU ZÁKAZKY

Prílohy k súťažným podkladom:

Príloha č. 1 – Špecifikácia predmetu zákazky – opis predmetu zákazky

Príloha č. 2 – Identifikácia uchádzača

Príloha č. 3 – Súhlas podmienkami súťaže

Príloha č. 4 – Pravdivosť údajov - vyhlásenie

Príloha č. 5 – Skupina dodávateľov

Príloha č. 6 - Zoznam dodaných tovarov

Príloha č. 7 – Fakultatívne dôvody vylúčenia

Príloha č. 8 – Využitie subdodávateľov

Príloha č. 9 – Spôsob určenia ceny

Príloha č. 10 – Návrh ZoD

Príloha č. 11 – Formulár technického riešenia

Príloha č. 12 – Podmienky účasti

Príloha č. 13 – Kritéria hodnotenia ponúk

Príloha č. 14 - Ekvivalent

Príloha č. 15- Formulár návrhu na plnenie kritérií

Príloha č. 16 - Harmonogram fakturačných míľnikov

Príloha č. 17 – Zoznam dôverných informácií

A.1 POKYNY PRE UCHÁDZAČOV

**Časť I. Všeobecné informácie**

1. Identifikácia obstarávateľa

Obchodné meno: RIGHT POWER, a.s.

Sídlo: Na Bráne 8665/4, 010 01 Žilina

IČO: 36 366 544

Zapísaná v: Obchodnom registri Okresného súdu Žilina, oddiel: Sa, vložka č.10762/L

DIČ: 2022214007

IČ DPH: SK2022214007

Bankové spojenie: Tatra banka, a.s.

Číslo účtu: SK77 1100 0000 0029 4413 7783

Zastúpená: Ing. Michael Landau - predseda predstavenstva

 Lukáš Choma, MSc. - podpredseda predstavenstva

Adresa Profilu obstarávateľa:

http://www.uvo.gov.sk/vyhladavanie-zakaziek/detail/dokumenty/456093

Odkaz na zákazku v profile: https://josephine.proebiz.com/sk/tender/36356/summary

Kontaktná osoba: Ing. Janka Kavčiaková

Telefón: +421 905377496

E-mail: kavciakovaj@yahoo.com

RIGHT POWER, a.s je obstarávateľ podľa § 9 ods. 1 písm. b) vykonávajúci činnosť podľa § 9 ods. 3 zákona o verejnom obstarávaní (ďalej len „obstarávateľ“).

2. Predmet zákazky

2.1 Predmetom zákazky je dodávka technológie pre decentralizovanú výrobu zeleného vodíka elektrolýzou vrátane činností spojených s umiestnením a montážou tovaru. Ide najmä o výrobné technológie podľa výzvy s kódom: [OPKZP-PO4-SC411-2022-74](https://www.op-kzp.sk/obsah-vyzvy/74-vyzva-zamerana-na-vystavbu-zariadeni-na-vyrobu-vodika-elektrolyzou-s-vyuzitim-oze/). Technologické zariadenia pozostávajú z výrobných zariadení, medziskladových zariadení a nevyhnutnej infraštruktúry bezemisnej energie.

Predmetom zákazky je dodávka technického riešenia a zariadení, kde uchádzač poskytne technické riešenie vrátane 5 ročnej záruky na dielo. Súčasťou predmetu zákazky je napojenie všetkých technologických prvkov na inžinierske siete a realizácia potrebných podporných súčastí a systémov.

Súčasťou predmetu zákazky nie je dokumentácia pre stavebné povolenie.

Predmetom tejto zákazky je aj inštalácia a montáž zariadení na výrobu vodíka PEM elektrolytickým procesom na obstarávateľom určené miesto v areáli Green Park Martin (areál bývalých ZŤS).

Predmet zákazky sa bude odovzdávať ako kompletné technické riešenie, vrátane potrebnej dokumentácie.

Podrobný opis požadovaných služieb je definovaný v časti B.1 Opis predmetu zákazky týchto súťažných podkladov.

2.2 Celková predpokladaná hodnota zákazky je 4 916 240,- EUR bez DPH.

2.3 Číselný kód služby pre hlavný predmet a doplňujúce predmety z Hlavného slovníka, prípadne alfanumerický kód z Doplnkového slovníka Spoločného slovníka obstarávania (CPV/SSO):

42993000-3 stroje pre chemický priemysel

42120000-6 čerpadlá a kompresory

42510000-4 výmenníky tepla, klimatizačné a chladiace zariadenia a filtračné stroje

51000000-9 inštalačné služby

38540000-2 testovacie a meracie stroje a prístroje

79421200-3 vypracovanie projektov iných ako pre stavebné práce

45311000-0 Inštalácie a montáž elektrických rozvodov a zariadení

48781000-6 softvérový balík na riadenie systému

51500000-7 Inštalácia strojov a zariadení

63121110-7 Skladovanie plynu

2.4 Podrobné vymedzenie predmetu zákazky je uvedené v časti B.1 Opis predmetu zákazky týchto súťažných podkladov.

3. Rozdelenie predmetu zákazky

Zákazka nie je rozdelená na časti. Uchádzač predloží ponuku na celý predmet zákazky.

Zdôvodnenie nerozdelenia zákazky

Obstarávateľ nerozdelil predmet zákazky na časti, nakoľko rozdelenie predmetu zákazky by pre obstarávateľa predstavovalo viaceré riziká. Vzhľadom na nadväznosť a podmienenosť jednotlivých zložiek plnenia zmluvy, zložitú koordináciu viacerých poskytovateľov tovarov a služieb a všeobecne zvýšené riziko riadneho plnenia zákazky pri viacerých len ťažko časovo a vecne koordinovateľných entitách, by rozdelenie predmetu zákazky na časti predstavovalo nadmerne technicky obtiažne a nákladovo neefektívne riešenie, ktoré by zároveň znamenalo vážne riziko ohrozenia riadneho plnenia zákazky. Obsah predmetu zákazky je vzájomne úzko funkčne previazaný a nie je možné ho logicky rozdeliť na menšie časti bez toho, aby sa stratila kontinuita a funkčné väzby celého riešenia. Nerozdelenie zákazky je ekonomicky a administratívne výhodnejšie pri dodaní od jedného poskytovateľa služieb. V neposlednom rade obstarávateľ uvádza, že rozdelenie zákazky na časti je ex lege fakultatívna možnosť verejného obstarávateľa, pričom táto fakultatívnosť vyplýva z dikcie ust. § 28 ods. 1 zákona o verejnom obstarávaní, podľa ktorého obstarávateľ môže rozdeliť zákazku na samostatné časti;

Obstarávateľ zvážil vhodnosť nerozdelenia zákazky na časti a oprávnene sa domnieva, že:

* nerozdelenie predmetu zákazky neobmedzuje hospodársku súťaž,
* vykonanie zákazky rozdelením na časti by sa stalo nadmerne technicky obťažným či drahým,
* potreba koordinácie jednotlivých dodávateľov častí zákazky by mohla predstavovať vážne riziko ohrozenia riadneho plnenia zákazky; Zároveň aj zabezpečenie jednotného servisu bude plynulejšie, efektívnejšie a ekonomickejšie.

4. Variantné riešenia

4.1 Uchádzačom sa neumožňuje predložiť variantné riešenie vo vzťahu k požadovanému predmetu zákazky.

4.2 Ak súčasťou ponuky bude aj variantné riešenie, variantné riešenie nebude zaradené do vyhodnocovania a bude sa naň hľadieť, akoby nebolo predložené.

5. Miesto, termín a spôsob poskytnutia predmetu zákazky

5.1 Miesto poskytnutia predmetu zákazky: Green Park Martin (areál bývalých ZŤS)

5.2 Termín poskytnutia predmetu zákazky: Obstarávateľ požaduje vykonať predmet zákazky v nasledovných termínoch:

- Odovzdanie čistopisu realizačnej projektovej dokumentácie na odsúhlasenie Objednávateľovi: do 12 týždňov od podpisu Zmluvy,

* Odovzdanie a prebratie Diela vrátanie kompletnej dokumentácie do 30.4.2024.

Podrobný harmonogram vykonávania predmetu zákazky je uvedený v Prílohe č. 1 Opis predmetu zákazky.

5.3 Predmet zákazky bude plnený spôsobom podľa obchodných podkladov uvedených v časti B.2 Obchodné podmienky poskytnutia predmetu zákazky týchto súťažných podkladov.

6. Zdroj finančných prostriedkov

6.1 Predmet zákazky bude financovaný z vlastných prostriedkov obstarávateľa a prostriedkov fondov EU z Operačného programu Kvalita životného prostredia.

Zákazka sa týka projektu / programu financovaného z fondov EÚ: z výzvy na predkladanie žiadostí o poskytnutie nenávratného finančného príspevku s kódom
OPKZP-PO4-SC411-2022-74.

Platba za plnenie sa bude realizovať bezhotovostným platobným stykom poukázaním na účet úspešného uchádzača najneskôr do 30 dní odo dňa doručenia faktúry. Bližšie určenie platobných podkladov je uvedené v B.1 OPIS PREDMETU ZÁKAZKY

B.2 OBCHODNÉ PODMIENKY POSKYTNUTIA PREDMETU ZÁKAZKY

**V prípade nedostatku finančných prostriedkov si obstarávateľ vyhradzuje právo súťaž zrušiť.**

6.2 Obstarávateľ neposkytuje preddavky ani zálohové platby.

7. Druh zákazky a typ zmluvy

7.1 Podľa § 3 ods. 1 zákona o verejnom obstarávaní sa jedná o zákazku na dodanie tovaru vrátane súvisiacich montážnych a inštalačných služieb a stavebných prác (zmiešaná zákazka s hlavným predmetom zákazky - tovar).

7.2 Zmluva bude uzatvorená v zmysle § 536 a nasl. Obchodného zákonníka a v zmysle ustanovení zákona č. 185/2015 Z.z. Autorský zákon s jedným uchádzačom.

7.3 Podrobné vymedzenie zmluvných podkladov na dodanie požadovaného predmetu zákazky sú uvedené v časti B.2 Obchodné podmienky poskytnutia predmetu zákazky týchto súťažných podkladov v nadväznosti na časť B.1 Opis predmetu zákazky týchto súťažných podkladov.

7.4 Spôsob plnenia zmluvy je uvedený v časti B.2 Obchodné podmienky poskytnutia predmetu zákazky týchto súťažných podkladov.

8. Lehota viazanosti ponuky

8.1 Uchádzač je svojou ponukou viazaný od uplynutia lehoty na predkladanie ponúk až do uplynutia lehoty viazanosti ponúk stanovenej obstarávateľom do 30.06.2023.

lehoty viazanosti ponúk.

8.2 V prípade uplatnenia revíznych postupov v súlade so zákonom o VO proti postupu obstarávateľa zo strany záujemcov/uchádzačov môže dôjsť k zmene, resp. k predĺženiu stanovenej lehoty viazanosti ponúk. V takom prípade obstarávateľ písomne, prostredníctvom elektronických prostriedkov, oznámi záujemcom/uchádzačom zmenu, resp. predĺženie, lehoty viazanosti ponúk.

**Časť II. Komunikácia a vysvetľovanie**

9. Komunikácia medzi obstarávateľom a uchádzačmi/záujemcami

9.1.Poskytovanie vysvetlení, odovzdávanie podkladov a komunikácia („ďalej len komunikácia“) medzi obstarávateľom/záujemcami a uchádzačmi sa bude uskutočňovať v štátnom (slovenskom) jazyku a spôsobom, ktorý zabezpečí úplnosť a obsah týchto údajov uvedených v ponuke, podmienkach účasti a zaručí ochranu dôverných a osobných údajov uvedených v týchto dokumentoch.

9.2. Obstarávateľ bude pri komunikácii s uchádzačmi resp. záujemcami postupovať v zmysle § 20 zákona o verejnom obstarávaní prostredníctvom komunikačného rozhrania systému JOSEPHINE. Tento spôsob komunikácie sa týka akejkoľvek komunikácie a podaní medzi obstarávateľom a záujemcami, resp. uchádzačmi.

9.3 JOSEPHINE je na účely tohto verejného obstarávania softvér na elektronizáciu zadávania verejných zákaziek. JOSEPHINE je webová aplikácia na doméne https://josephine.proebiz.com.

9.4 Na bezproblémové používanie systému JOSEPHINE je nutné používať jeden z podporovaných internetových prehliadačov:

 - Mozilla Firefox verzia 13.0 a vyššia

 - Google Chrome

 - Microsoft Edge.

9.5 Pravidlá pre doručovanie – zásielka sa považuje za doručenú záujemcovi/uchádzačovi ak jej adresát bude mať objektívnu možnosť oboznámiť sa s jej obsahom, tzn. akonáhle sa dostane zásielka do sféry jeho dispozície. Za okamih doručenia sa v systéme JOSEPHINE považuje okamih jej odoslania v systéme JOSEPHINE a to v súlade s funkcionalitou systému.

9.6 Ak je odosielateľom zásielky obstarávateľ, tak záujemcovi resp. uchádzačovi bude na ním určený kontaktný e-mail/e-maily bezodkladne odoslaná informácia o tom, že k predmetnej zákazke existuje nová zásielka/správa. Záujemca resp. uchádzač sa prihlási do systému a v komunikačnom rozhraní zákazky bude mať zobrazený obsah komunikácie – zásielky, správy. Záujemca resp. uchádzač si môže v komunikačnom rozhraní zobraziť celú históriu o svojej komunikácii s obstarávateľom.

9.7 Ak je odosielateľom zásielky záujemca resp. uchádzač, tak po prihlásení do systému a k predmetnému obstarávaniu môže prostredníctvom komunikačného rozhrania odosielať správy a potrebné prílohy obstarávateľovi. Takáto zásielka sa považuje za doručenú obstarávateľovi okamihom jej odoslania v systéme JOSEPHINE v súlade s funkcionalitou systému.

9.8 Obstarávateľ odporúča záujemcom, ktorí chcú byť informovaní o prípadných aktualizáciách týkajúcich sa zákazky prostredníctvom notifikačných e-mailov, aby v danej zákazke zaklikli tlačidlo „ZAUJÍMA MA TO“ (v pravej hornej časti obrazovky). Notifikačné e-maily sú taktiež doručované záujemcom, ktorí sú evidovaní na elektronickom liste záujemcov pri danej zákazke.

9.9 Obstarávateľ umožňuje neobmedzený a priamy prístup elektronickými prostriedkami k súťažným podkladom a k prípadným všetkým doplňujúcim podkladom. Obstarávateľ tieto všetky podklady / dokumenty bude uverejňovať ako elektronické dokumenty v príslušnej časti zákazky v systéme JOSEPHINE.

9.10 Podania a dokumenty súvisiace s uplatnením revíznych postupov sú medzi obstarávateľom a záujemcami/uchádzačmi doručené elektronicky prostredníctvom komunikačného rozhrania systému JOSEPHINE. Doručovanie námietky a ich odvolávanie vo vzťahu k ÚVO je riešené v zmysle §170 ods. 9 b) zákona o verejnom obstarávaní.

10. Vysvetľovanie a doplnenie súťažných podkladov

10.1 V prípade nejasností alebo potreby objasnenia informácií uvedených v oznámení prostredníctvom ktorého bol vyhlásený postup verejného obstarávania alebo podkladov uvedených v súťažných podkladoch alebo prípadne inej sprievodnej dokumentácie poskytnutých obstarávateľom v lehote na predkladanie ponúk, môže ktorýkoľvek zo záujemcov požiadať o ich vysvetlenie prostredníctvom systému JOSEPHINE.

10.2 Obstarávateľ bezodkladne poskytne vysvetlenie informácií potrebných na vypracovanie ponuky, návrhu a na preukázanie splnenia podkladov účasti všetkým záujemcom, ktorí sú mu známi, najneskôr však šesť dní pred uplynutím lehoty na predkladanie ponúk za predpokladu, že o vysvetlenie záujemca požiada dostatočne vopred.

10.3 Obstarávateľ primerane predĺži lehotu na predkladanie ponúk, ak:

a) vysvetlenie informácií potrebných na vypracovanie ponuky, návrhu alebo na preukázanie splnenia podkladov účasti nie je poskytnuté v lehotách podľa § 48 zákona o verejnom obstarávaní;

b) v dokumentoch potrebných na vypracovanie ponuky alebo na preukázanie splnenia podkladov účasti vykoná podstatnú zmenu.

10.4 Obstarávateľ súčasne zverejní vysvetlenie alebo doplnenie informácií potrebných na vypracovanie ponuky a na preukázanie splnenia podkladov účasti uvedených v oznámení o vyhlásení verejného obstarávania, v súťažných podkladoch alebo inej sprievodnej dokumentácie v profile obstarávateľa.

11. Obhliadka miesta poskytnutia predmetu zákazky

11.1 Obhliadka miesta poskytnutia predmetu zákazky sa odporúča.

Obstarávateľ upozorňuje záujemcov, že sa odporúča obhliadka miesta uskutočnenia predmetu zákazky. Uskutoční sa z dôvodu overenia a získania všetkých informácií potrebných pre prípravu ponuky v Green Park Martin (areál bývalých ZŤS) a to odo dňa nasledujúceho po zverejnení verejnej súťaže vo vestníku EÚ v pracovné dni od 9:00 hod do 15:00 hod. Možnosť vykonať obhliadku miesta realizácie predmetu zákazky sa končí uplynutím lehoty na predkladanie ponúk.

Obhliadky sa môžu zúčastniť zástupcovia záujemcu, ktorí sa musia preukázať dokladom totožnosti. Ak sa obhliadky zúčastnia namiesto štatutárov poverené osoby, musia sa preukázať aj plnou mocou záujemcu.

Kontaktná osoba: Jana Šterbinská, e-mail: jana.sterbinska@rightpower.com, telefón: +421 907 996 936. Záujemcom alebo povereným osobám záujemcu, ktorí si do uvedeného termínu nepožiadali o obhliadku a nepredložia uvedené doklady pred obhliadkou, nebude umožnený prístup do objektu za účelom obhliadky miesta uskutočnenia predmetu zákazky.

Po ukončení obhliadky miesta plnenia predmetu zákazky zástupca obstarávateľa spíše zápisnicu. Zápisnica z obhliadky miesta plnenia predmetu zákazky bude súčasťou dokumentácie z verejnej súťaže.

Pre zabezpečenie dodržania princípu transparentnosti a rovnakého zaobchádzania si obstarávateľ vyhradzuje právo požadovať, aby si zúčastnení záujemcovia na obhliadke všetky otázky vo vzťahu k plneniu predmetu zákazky zapísali a následne ich doručili obstarávateľovi a to zaslaním žiadosti o vysvetlenie prostredníctvom komunikačného systému JOSEPHINE. Vysvetlenia obstarávateľ poskytne všetkým záujemcom prostredníctvom komunikačného rozhrania JOSEPHINE bezodkladne.

Všetky náklady záujemcu spojené s účasťou v tomto postupe zadávania zákazky si záujemca hradí v plnej výške sám.

Predloženie ponuky nie je podmienené účasťou na obhliadke miesta plnenia, ide o subjektívne rozhodnutie záujemcu bez finančného nároku voči obstarávateľovi.

**Časť III. Príprava ponuky**

12. Vyhotovenie a forma ponuky

Registrácia

12.1 Uchádzač má možnosť sa registrovať do systému JOSEPHINE pomocou hesla alebo aj pomocou občianskeho preukazom s elektronickým čipom a bezpečnostným osobnostným kódom (eID) .

12.2 Predkladanie ponúk je umožnené iba autentifikovaným uchádzačom. Autentifikáciu je možné vykonať týmito spôsobmi

a) v systéme JOSEPHINE registráciou a prihlásením pomocou občianskeho preukazu s elektronickým čipom a bezpečnostným osobnostným kódom (eID). V systéme je autentifikovaná spoločnosť, ktorú pomocou eID registruje štatutár danej spoločnosti. Autentifikáciu vykonáva poskytovateľ systému JOSEPHINE a to v pracovných dňoch v čase 8.00 – 16.00 hod. O dokončení autentifikácie je uchádzač informovaný e-mailom.

b) nahraním kvalifikovaného elektronického podpisu (napríklad podpisu eID) štatutára danej spoločnosti na kartu užívateľa po registrácii a prihlásení do systému JOSEPHINE. Autentifikáciu vykoná poskytovateľ systému JOSEPHINE a to v pracovných dňoch v čase 8.00 – 16.00 hod. O dokončení autentifikácie je uchádzač informovaný e-mailom.

c) vložením dokumentu preukazujúceho osobu štatutára na kartu užívateľa po registrácii, ktorý je podpísaný elektronickým podpisom štatutára, alebo prešiel zaručenou konverziou. Autentifikáciu vykoná poskytovateľ systému JOSEPHINE a to v pracovných dňoch v čase 8.00 – 16.00 hod. O dokončení autentifikácie je uchádzač informovaný e-mailom.

d) vložením plnej moci na kartu užívateľa po registrácii, ktorá je podpísaná elektronickým podpisom štatutára aj splnomocnenou osobou, alebo prešla zaručenou konverziou. Autentifikáciu vykoná poskytovateľ systému JOSEPHINE a to v pracovné dni v čase 8.00 – 16.00 hod. O dokončení autentifikácie je uchádzač informovaný e-mailom.

12.3 Autentifikovaný uchádzač si po prihlásení do systému JOSEPHINE v prehľade - zozname obstarávaní vyberie predmetné obstarávanie a vloží svoju ponuku do určeného formulára na príjem ponúk, ktorý nájde v záložke „Ponuky a žiadosti“.

12.4 Obstarávateľ upozorňuje záujemcom na ustanovenie § 49 ods. 4 zákona o verejnom obstarávaní.

12.5 Z dôvodu zachovania absolútnej právnej istoty obstarávateľ spresňuje, že ak za uchádzača koná oprávnená osoba, je potrebné predložiť splnomocnenie podpísané kvalifikovaným elektronickými podpisom splnomocniteľa, t. j. štatutárneho orgánu uchádzača, pričom zo splnomocnenia musí byť zrejmé, že splnomocnenec je oprávnený vykonávať úkony týkajúce sa tohto konkrétneho verejného obstarávania. Ak bolo plnomocenstvo vyhotovené v listinnej podobe záujemca z neho vytvorí zaručenú elektronickú konverziu a tú predloží v ponuke ako elektronický doklad upotrebiteľný pre právne úkony.

V prípade, že za záujemcu podpisujú ponuku viaceré oprávnené osoby, tak oprávnené osoby podpisujú ponuku svojím kvalifikovaným elektronickým podpisom v jednom spoločnom dokumente. Uvedené obdobne platí aj v prípade, že ponuku predkladá skupina dodávateľov.

12.6 Doklady a dokumenty tvoriace ponuku, požadované v týchto súťažných podkladoch a v oznámení o vyhlásení verejného obstarávania môže uchádzač predložiť ako kópie dokladov vrátane kópií v elektronickej podobe. Obstarávateľ môže kedykoľvek počas priebehu verejného obstarávania požiadať uchádzača o predloženie originálu príslušného dokumentu, úradne osvedčenej kópie originálu príslušného dokumentu alebo zaručenej konverzie, ak má pochybnosti o pravosti predloženého dokumentu alebo ak je to potrebné na zabezpečenie riadneho priebehu verejného obstarávania. Ak uchádzač nepredloží doklady v lehote určenej obstarávateľom, ktorá nesmie byť kratšia ako päť pracovných dní odo dňa doručenia žiadosti, obstarávateľ uchádzača vylúči. Odporúčaný formát dokladov alebo dokumentov tvoriacich ponuku je formát .pdf. V prípade, ak sú doklady, ktorými uchádzač preukazuje splnenie podkladov účasti vydávané orgánom verejnej moci (alebo inou povinnou inštitúciou) priamo v elektronickej podobe, uchádzač môže vložiť do systému tento elektronický doklad.

12.7 Doklad tvoriaci ponuku obstarávateľ odporúča vyhotoviť v elektronickej podobe s právnym účinkom, ak sa na doklad tvoriaci ponuku nevzťahuje účinnosť podľa osobitného zákona (napr. zápis do zoznamu hospodárskych subjektov podľa § 152 ods. 4 zákona o verejnom obstarávaní). Ak doklad tvoriaci ponuku nie je vydaný v elektronickej podobe s právnym účinkom alebo ak sa na doklad nevzťahuje účinnosť podľa osobitného zákona, záujemca/uchádzač môže predložiť doklad po zaručenej elektronickej konverzii dokumentu z listinnej do elektronickej podoby.

12.8 V prípade vyhotovenia dokladov samotným uchádzačom, obstarávateľ odporúča, aby takéto písomnosti boli podpísané kvalifikovaným elektronickým podpisom oprávnenou osobou/osobami oprávnenými konať za uchádzača alebo ich uchádzač predkladá po zaručenej elektronickej konverzii dokumentu z listinnej do elektronickej podoby.

12.9 Z dôvodu zachovania absolútnej právnej istoty obstarávateľ spresňuje, že ak za uchádzača koná oprávnená osoba, je potrebné predložiť splnomocnenie podpísané kvalifikovaným elektronickými podpisom splnomocniteľa, t. j. štatutárneho orgánu uchádzača, pričom zo splnomocnenia musí byť zrejmé, že splnomocnenec je oprávnený vykonávať úkony týkajúce sa tohto konkrétneho verejného obstarávania. Ak bolo plnomocenstvo vyhotovené v listinnej podobe uchádzač z neho vytvorí zaručenú elektronickú konverziu a tú predloží v ponuke ako elektronický doklad upotrebiteľný pre právne úkony. V prípade, že za záujemcu podpisujú ponuku viaceré oprávnené osoby, tak oprávnené osoby podpisujú ponuku svojím kvalifikovaným elektronickým podpisom v jednom spoločnom dokumente. Uvedené obdobne platí aj v prípade, že ponuku predkladá skupina dodávateľov.

12.10 Uchádzač môže spojiť ním vyhotovené viaceré obstarávateľom požadované doklady uvedené v bode 16 tejto časti súťažných podkladov do jedného dokumentu a podpísať ho kvalifikovaným elektronickým podpisom, resp. vykonať zaručenú elektronickú konverziu. V prípade, že niektorý z dokladov bude predložený samostatne, obstarávateľ odporúča tento podpísať kvalifikovaným elektronickým podpisom každý takto samostatne predkladaný doklad, resp. samostatne vykonanou zaručenou elektronickou konverziou každého dokladu.

12.11 Je na samotnom uchádzačovi, akým spôsobom bude postupovať pri vyhotovení ponuky podľa ustanovení bodu 12. tejto časti súťažných podkladov.

13. Jazyk ponuky

13.1 Ponuky, návrhy a ďalšie doklady a dokumenty vo verejnom obstarávaní sa predkladajú v štátnom jazyku a môžu sa predkladať aj v českom jazyku..

13.2 Ak je doklad alebo dokument vyhotovený v inom ako štátnom jazyku alebo českom jazyku, predkladá sa spolu s jeho úradným prekladom do štátneho jazyka. Ak sa zistí rozdiel v obsahu dokladu alebo dokumentu predloženom podľa prvej vety, rozhodujúci je úradný preklad do štátneho jazyka.

14. Mena a ceny uvádzané v ponuke

14.1 Cena uvedená v ponuke uchádzača, bude vyjadrená v Eurách bez DPH a matematicky zaokrúhlená na dve desatinné miesta. Cena nesmie byť viazaná na inú menu.

14.2 Cena za predmet zákazky musí byť stanovená podľa zákona NR SR č.18/1996 Z. z. o cenách v znení neskorších predpisov (ďalej len „zákon o cenách“) a vyhlášky MF SR č. 87/1996 Z. z., ktorou sa vykonáva zákon o cenách ako cena maximálna, v ktorej sú zahrnuté všetky súvisiace náklady.

14.3 Uchádzač do ceny za predmet zákazky zahrnie všetky náklady spojené s plnením predmetu zákazky. Cenu stanoví na základe vlastných výpočtov, činností, výdavkov podľa platných právnych predpisov, pričom je povinný vziať do úvahy všetko, čo je nevyhnutné na úplné a riadne plnenie zmluvy.

14.4 Ak uchádzač nie je tuzemskou zdaniteľnou osobou pre DPH (platiteľom DPH), uvedie navrhovanú zmluvnú cenu v EUR. Na skutočnosť, že nie je tuzemskou zdaniteľnou osobou pre DPH (platiteľom DPH), upozorní v titulnom liste ponuky - Identifikačné údaje uchádzača spracované podľa vzoru z Prílohy č.1 k SP.

14.5 Ak sa uchádzač, ktorý v čase podpisu zmluvy nebol platcom DPH v priebehu plnenia tejto zmluvy ním stane, nemá nárok na zvýšenie ceny o DPH.

14.6 Je výhradnou povinnosťou uchádzača, aby si dôkladne preštudoval oznámenie o vyhlásení verejného obstarávania, tieto súťažné podklady a ďalšiu sprievodnú dokumentáciu poskytnutú obstarávateľom, ktoré môžu ovplyvniť navrhovanú zmluvnú cenu za poskytovanie požadovaného predmetu zákazky a charakter ponuky. Záujemca ešte je pred predložením svojej ponuky povinný vziať do úvahy všetko, čo je nevyhnutné na úplné a riadne plnenie zmluvy, pričom do svojich zmluvných cien zahrnie všetky náklady spojené s plnením predmetu zákazky, ktoré môžu akýmkoľvek spôsobom ovplyvniť cenu a charakter ponuky alebo poskytnutia služby. V prípade, že uchádzač bude úspešný, nebude akceptovaný žiadny nárok uchádzača na zmenu navrhovanej ceny z dôvodu chýb a opomenutí jeho povinností.

15. Zábezpeka

15.1 Obstarávateľ vyžaduje od uchádzača, aby zabezpečil viazanosť svojej ponuky zábezpekou. 15.2 Obstarávateľ stanovil v súlade s § 46 ods. 3 zákona o VO zábezpeku vo výške 20 000,00 Eur.

15.3 Záujemca/uchádzač (hospodársky subjekt) si vyberie sám jeden zo spôsobov zloženia zábezpeky podľa bodu 15.4 týchto súťažných podkladov.

15.4 Spôsoby zloženia zábezpeky:

1) poskytnutie bankovej záruky za uchádzača alebo

2) poskytnutie poistenia záruky alebo

3) zloženie finančných prostriedkov uchádzačom na účet obstarávateľa v banke najneskôr v deň uplynutia lehoty predkladania ponúk (musia byť pripísané).

15.5 Spôsob a podmienky zloženia zábezpeky ponuky:

15.5.1 Zloženie finančných prostriedkov uchádzačom na účet obstarávateľa v banke:

Názov banky: Tatra banka, a.s.

IBAN: SK77 1100 0000 0029 4413 7783

BIC: TATRSKBX

Variabilný symbol: IČO uchádzača, resp. IČO vedúceho člena skupiny dodávateľov Poznámka pre prijímateľa: zábezpeka ponuky Dodávka a inštalácia zariadení na výrobu vodíka PEM.

15.5.1.1 Finančné prostriedky v požadovanej výške podľa bodu 15.2 týchto súťažných podkladov (20 000,00 Eur) musia byť pripísané na účte obstarávateľa najneskôr v deň uplynutia lehoty na predkladanie ponúk podľa bodu 20 týchto súťažných podkladov.

15.5.2 Poskytnutie bankovej záruky a poskytnutie poistenia záruky za uchádzača:

15.5.2.1 Poskytnutie bankovej záruky za uchádzača sa riadi ustanoveniami zákona č. 513/1991 Zb. Obchodný zákonník v znení neskorších predpisov. Záručná listina môže byť vystavená bankou alebo pobočkou zahraničnej banky (ďalej len „banka“). Ak bankovú záruku poskytne zahraničná banka, ktorá nemá pobočku na území Slovenskej republiky, záručná listina vyhotovená zahraničnou bankou v štátnom jazyku krajiny sídla takejto banky musí byť zároveň doložená úradným prekladom do slovenského jazyka. To sa netýka bankovej záruky predloženej v českom jazyku. Záručná listina musí byť súčasťou ponuky uchádzača.

15.5.2.2 Poskytnutie poistenia záruky za uchádzača sa riadi ustanoveniami zákona č. 39/2015 Z. z. o poisťovníctve a o zmene a doplnení niektorých zákonov v znení neskorších predpisov. Poistenie záruky za uchádzača môže byť poskytnuté poisťovňou so sídlom v Slovenskej republike alebo pobočkou zahraničnej poisťovne v Slovenskej republike alebo zahraničnou poisťovňou (ďalej len „poisťovňa“). Ak poistenie záruky poskytne zahraničná poisťovňa, ktorá nemá pobočku na území Slovenskej republiky, tak poistenie záruky vyhotovené zahraničnou poisťovňou v štátnom jazyku krajiny sídla takejto poisťovne musí byť zároveň doložené úradným prekladom do slovenského jazyka. To sa netýka poistenia záruky predloženej v českom jazyku. Poistenie záruky musí byť súčasťou ponuky uchádzača.

15.5.2.3 Náležitosti záručnej listiny vystavenej bankou a náležitosti poistnej záruky poskytnutej poisťovňou (musí z nej vyplývať):

1) banka alebo poisťovňa uspokojí veriteľa (obstarávateľa) za dlžníka (uchádzača) v prípade prepadnutia jeho zábezpeky ponuky v prospech obstarávateľa;

2) banková záruka alebo poistenie záruky sa použije na úhradu zábezpeky ponuky vo výške podľa bodu 17.2 týchto súťažných podkladov (20 000,00 Eur);

3) banková záruka (banková záručná listina) medzi bankou a dlžníkom (uchádzačom) a poistenie záruky (poistná záručná listina) medzi poisťovňou a uchádzačom nesmie obsahovať žiadne námietky uchádzača (dlžníka) voči veriteľovi (obstarávateľovi),

4) banka alebo poisťovňa sa zaväzuje zaplatiť vzniknutú pohľadávku v plnej výške do štrnásť dní po doručení výzvy obstarávateľa na zaplatenie, na účet obstarávateľa vymedzeného v bode 15.5.1 týchto súťažných podkladov,

5) banková záruka alebo poistenie záruky nadobúda platnosť dňom jej/jeho vystavenia bankou alebo poisťovňou a účinnosť dňom doručenia záručnej listiny alebo poistnej záruky obstarávateľovi,

6) platnosť bankovej záruky alebo poistenia záruky končí uplynutím lehoty viazanosti ponúk podľa bodu 8.1. týchto súťažných podkladov, resp. predĺženej lehoty viazanosti ponúk, pokiaľ obstarávateľ do uplynutia doby platnosti bankovej záruky alebo poistenia záruky banke alebo poisťovni písomne oznámi takéto primerané predĺženie lehoty viazanosti ponúk. V prípade predĺženia lehoty viazanosti ponúk podľa bodu 8.2. týchto súťažných podkladov musí zábezpeka zložená formou bankovej záruky alebo formou poistenia záruky naďalej zabezpečovať viazanosť ponuky uchádzača až do uplynutia predĺženej lehoty viazanosti ponúk. V prípade, ak bude zábezpeka zložená formou bankovej záruky alebo formou poistenia záruky na dobu, ktorá by mala uplynúť skôr ako predĺžená lehota viazanosti ponúk, uchádzač bude povinný predložiť bankovú záruku alebo poistenie záruky opakovane s predĺženou dobou platnosti pred uplynutím pôvodne platnej bankovej záruky alebo pôvodne platného poistenia záruky.

17.5.2.4 Banková záruka alebo poistenie záruky zanikne:

1) plnením banky alebo poisťovne v rozsahu, v akom banka alebo poisťovňa za uchádzača poskytla plnenie verejnému obstarávateľovi,

2) odvolaním bankovej záruky alebo poistenia záruky na základe písomnej žiadosti obstarávateľa,

3) uplynutím doby platnosti, ak si obstarávateľ do uplynutia doby platnosti neuplatnil svoje nároky voči banke alebo voči poisťovni vyplývajúce z vystavenej záručnej listiny alebo vystavenej poistnej záruky, alebo v dobe platnosti bankovej záruky nepožiadal o predĺženie doby platnosti bankovej záruky alebo poistenia záruky.

17.6 Podmienky uvoľnenia/vrátenia zábezpeky ponuky:

17.6.1 Obstarávateľ uvoľní alebo vráti uchádzačovi zábezpeku do siedmych dní odo dňa:

1) uplynutia lehoty viazanosti ponúk,

2) márneho uplynutia lehoty na doručenie námietky, ak ho obstarávateľ vylúčil z verejného obstarávania alebo ak obstarávateľ zruší použitý postup zadávania zákazky,

3) uzavretia zmluvy.

17.7 Podmienky prepadnutia zábezpeky ponuky v prospech obstarávateľa:

17.7.1 Zábezpeka prepadne v prospech obstarávateľa, ak uchádzač v lehote viazanosti ponúk

1) odstúpi od svojej ponuky alebo

2) neposkytne súčinnosť alebo odmietne uzavrieť zmluvu podľa § 56 ods. 8 až 15 zákona o VO.

17.8 V prípade predĺženia lehoty viazanosti ponúk podľa bodu 8.2 týchto súťažných podkladov, zábezpeka zabezpečuje viazanosť ponuky až do uplynutia takto primerane predĺženej lehoty viazanosti ponúk.

17.9 Doklad/Dôkaz preukazujúci/potvrdzujúci zloženie zábezpeky musí byť súčasťou ponuky uchádzača.

17.10 Záručná listina (banková záruka) alebo poistná záruka (poistenie záruky), ktorá je vystavená bankou alebo poisťovňou ako elektronický dokument podpísaný zaručeným elektronickým podpisom banky alebo poisťovne, sa predkladá elektronicky prostredníctvom systému JOSEPHINE ako súčasť ponuky.

17.11 Záručná listina (banková záruka) alebo poistná záruka (poistenie záruky), ktorá nie je vystavená bankou alebo poisťovňou ako elektronický dokument podpísaný zaručeným elektronickým podpisom banky alebo poisťovne, sa predkladá elektronicky prostredníctvom systému JOSEPHINE ako naskenovaný doklad, ktorý je súčasťou ponuky uchádzača. Zároveň je uchádzač povinný predložiť originál záručnej listiny (bankovej záruky) alebo originál poistnej záruky (poistenie záruky), resp. úradne osvedčenú kópiu záručnej listiny (bankovej záruky) alebo úradne osvedčenú kópiu poistnej záruky (poistenie záruky), aj v listinnej forme najneskôr do uplynutia lehoty na predkladanie ponúk podľa bodu 20 týchto súťažných podkladov. Originál záručnej listiny (bankovej záruky) alebo originál poistnej záruky (poistenie záruky) v listinnej forme (dôkaz), resp. úradne osvedčenú kópiu záručnej listiny (bankovej záruky) alebo úradne osvedčenú kópiu poistnej záruky (poistenie záruky) v listinnej forme (dôkaz), je nevyhnutné predložiť obstarávateľovi:

a) poštou, resp. iným doručovateľom, na adresu: RIGHT POWER, a.s., Lukáš Choma, MSc., Na Bráne 8665/4, 010 01 Žilina

alebo

b) osobne na adresu: RIGHT POWER, a.s., podateľňa, Na Bráne 8665/4, 010 01 Žilina.

Originál záručnej listiny (bankovej záruky) alebo originál poistnej záruky (poistenie záruky) v listinnej forme, resp. úradne osvedčenú kópiu záručnej listiny (bankovej záruky) alebo úradne osvedčenú kópiu poistnej záruky (poistenie záruky) v listinnej forme, je nevyhnutné predložiť v nepriehľadnom obale, ktorý je uzatvorený a zabezpečený proti nežiaducemu otvoreniu, pričom obal musí byť označený nasledovnými údajmi:

Identifikačné údaje obstarávateľa (adresáta):

RIGHT POWER, a.s.

Lukáš Choma, MSc.

Na Bráne 8665/4,

 010 01 Žilina

Výrazné označenie: Zábezpeka - Verejná súťaž – Neotvárať !

Heslo: PEM

Identifikačné údaje uchádzača (odosielateľa):

Obchodné meno alebo názov,

 Sídlo alebo miesto podnikania.

V prípade, ak uchádzač predloží originál záručnej listiny (bankovej záruky) alebo originál poistnej záruky (poistenie záruky), resp. úradne osvedčenú kópiu záručnej listiny (bankovej záruky) alebo úradne osvedčenú kópiu poistnej záruky (poistenie záruky), prostredníctvom pošty, resp. iného doručovateľa, tak rozhodujúci je okamih doručenia na adresu obstarávateľa.

16. Obsah ponuky

16.1 Ponuka musí obsahovať tieto doklady:

Ponuka predložená uchádzačom obsahuje:

1. **Identifikáciu uchádzača v rozsahu**: obchodný názov, sídlo alebo miesto podnikania, meno, priezvisko a funkcia štatutárneho zástupcu/štatutárnych zástupcov uchádzača, IČO, IČ DPH, DIČ, bankové spojenie, číslo bankového účtu, kontaktná osobu, kontaktné telefónne číslo, kontaktný e-mail, webové sídlo uchádzača, zatriedenie uchádzača z hľadiska problematiky „MSP“. Uchádzač môže využiť vzor identifikácie uchádzača, ktorý je uvedený ako súčasť Prílohy č. 2 týchto súťažných podkladoch. V prípade, že uchádzačom je skupina dodávateľov, tak identifikáciu každého člena skupiny dodávateľov v požadovanom rozsahu.
2. **Vyhlásenie uchádzača (štatutárneho orgánu), že súhlasí s podmienkami verejnej súťaže**, ktoré určil obstarávateľ v týchto súťažných podkladoch a nemá voči nim výhrady. Citované vyhlásenie musí byť podpísané uchádzačom (t. j. u fyzickej osoby podnikateľom, u právnickej osoby štatutárnym orgánom) alebo osobou oprávnenou konať za uchádzača (oprávnená osoba preukazuje svoje oprávnenie konať priloženou plnou mocou). V prípade skupiny dodávateľov musí byť vyhlásenie podpísané každým členom skupiny dodávateľov alebo osobou/osobami oprávnenými konať v danej veci za člena skupiny dodávateľov. Uchádzač môže využiť vzor vyhlásenia, ktorý je uvedený ako Príloha č. 3 týchto súťažných podkladoch.
3. **Vyhlásenie uchádzača (štatutárneho orgánu) o pravdivosti a úplnosti všetkých dokladov a údajov** uvedených v ponuke. Citované vyhlásenie musí byť podpísané uchádzačom (t. j. u fyzickej osoby podnikateľom, u právnickej osoby štatutárnym orgánom) alebo osobou oprávnenou konať za uchádzača (oprávnená osoba preukazuje svoje oprávnenie konať priloženou plnou mocou). V prípade skupiny dodávateľov musí byť vyhlásenie podpísané každým členom skupiny dodávateľov alebo osobou/osobami oprávnenými konať v danej veci za člena skupiny dodávateľov. Uchádzač môže využiť vzor vyhlásenia, ktorý je uvedený ako Príloha č. 4 týchto súťažných podkladoch.
4. **V prípade skupiny dodávateľov vystavenú plnú moc** pre jedného z členov skupiny dodávateľov, ktorý bude oprávnený prijímať pokyny za všetkých členov skupiny dodávateľov a konať v mene všetkých členov skupiny dodávateľov. Plná moc musí byť podpísaná všetkými členmi skupiny dodávateľov alebo osobou, resp. osobami oprávnenými konať v danej veci za každého člena skupiny dodávateľov (oprávnená osoba/osoby preukazuje/preukazujú svoje oprávnenie konať priloženou plnou mocou). Uchádzač môže využiť vzor plnej moci udelenej jednému z členov skupiny dodávateľov, ktorý je uvedený ako Príloha č. 5 týchto súťažných podkladoch.
5. **Potvrdenia, doklady a dokumenty**, prostredníctvom ktorých uchádzač preukazuje splnenie podmienok účasti požadovaných podľa týchto súťažných podkladoch uvedených v Prílohe 12 týchto súťažných podkladoch. Uchádzač môže preukázať splnenie týchto podmienok účasti týkajúcich sa osobného postavenia zápisom do Zoznamu hospodárskych subjektov.
6. **Vyhlásenie uchádzača** (štatutárneho orgánu) o neexistencii fakultatívnych dôvodov na vylúčenie – uchádzač môže využiť vzor vyhlásenia, ktorý je uvedený ako Príloha č. 7 týchto súťažných podkladoch.
7. **Vyhlásenie uchádzača o využití subdodávateľov** nakoľko obstarávateľ vyžaduje aby uchádzač v ponuke uviedol podiel zákazky, ktorý má v úmysle zadať subdodávateľom, navrhovaných subdodávateľov a predmety subdodávok. Tieto údaje sa stanú prílohou v Zmluve o dielo. Uchádzač môže využiť vzor vyhlásenia, ktorý je uvedený ako Príloha č. 8 týchto súťažných podkladoch.
8. Doklad (dôkaz) potvrdzujúci/**preukazujúci zloženie zábezpeky** podľa bodu 15 týchto súťažných podkladov.
9. **Návrh uchádzača na plnenie kritéria na vyhodnotenie ponúk**, ktorý musí byť podpísaný uchádzačom (t. j. u fyzickej osoby podnikateľom, u právnickej osoby štatutárnym orgánom) alebo osobou oprávnenou konať za uchádzača (oprávnená osoba preukazuje svoje oprávnenie konať priloženou plnou mocou). V prípade skupiny dodávateľov musí byť tento návrh na plnenie kritéria na vyhodnotenie ponúk podpísaný každým členom skupiny dodávateľov alebo osobou/osobami oprávnenými konať v danej veci za člena skupiny dodávateľov. Uchádzač je povinný využiť vzor návrhu na plnenie kritéria na vyhodnotenie ponúk, ktorý je uvedený ako súčasť Prílohy č. 15 týchto súťažných podkladov.
10. **Návrh zmluvy o dielo** na dodávku predmetu zákazky s podrobným vymedzením zmluvných podmienok, ktorý je uvedený ako Príloha č. 10 týchto súťažných podkladoch. Návrh zmluvy o dielo musí byť doplnený o identifikačné údaje uchádzača, a musí byť datovaný a podpísaný uchádzačom (t. j. u fyzickej osoby podnikateľom, u právnickej osoby štatutárnym orgánom) alebo osobou oprávnenou konať za uchádzača (oprávnená osoba preukazuje svoje oprávnenie konať priloženou plnou mocou). V prípade skupiny dodávateľov musí byť návrh zmluvy o dielo podpísaný každým členom skupiny dodávateľov alebo osobou/osobami oprávnenými konať v danej veci za člena skupiny dodávateľov. Uchádzač je povinný uviesť v návrhu zmluvy o dielo cenu celkom za Dielo, ktorú uviedol ako súčasť návrhu na plnenie kritéria na vyhodnotenie ponúk. Uchádzač je povinný predložiť aj vyplnenú Prílohu č. 16 - Harmonogram fakturačných míľnikov, kde musí uchádzač uviesť cenu v Eur bez DPH / s DPH za jednotlivé požadované fakturačné celky/fakturačné míľniky. Cena v Eur bez DPH / s DPH za jednotlivý fakturačný celok/fakturačný míľnik musí byť určená/vypracovaná so zreteľom na cenu celkom za Dielo - ktorú uviedol uchádzač ako súčasť návrhu na plnenie kritéria na vyhodnotenie ponúk.
11. **Špecifikáciu predmetu zákazky navrhnutú uchádzačom** v ktorej uchádzač predloží vlastný návrh technického riešenia predmetu zákazky, ktorým preukáže splnenie požiadaviek obstarávateľa na predmet zákazky v rozsahu Prílohy č. 11 súťažných podkladov.
12. **Zoznam činností a úkonov,** **ktoré je potrebné vykonávať počas doby 5 rokov** od uvedenia do prevádzky v zmysle zabezpečenia bežného prevádzkového servisu štandardnej údržby zariadenia za účelom zabezpečenia prevádzkyschopnosti celého zariadenia vrátane náhradných dielcov (výmeny filtrov, kalibrácie a iné) v rozsahu potrebného k naceneniu tejto položky v návrhu na plnenie kritérií. Úplný a podrobný Zoznam činností a úkonov ktoré je potrebné vykonávať počas doby 5 rokov od uvedenia do prevádzky v zmysle zabezpečenia bežného prevádzkového servisu štandardnej údržby zariadenia predloží uchádzač až v rámci plnenia Zmluvy o dielo.
13. **Ostatné vyhlásenia resp. potvrdenia požadované v Špecifikácii predmetu zákazky - Opis predmetu zákazky.**
14. Ak za uchádzača **koná oprávnená osoba**, je potrebné predložiť splnomocnenie vyhotovené v súlade s bodom 12.9 tejto časti súťažných podkladov.
15. Obstarávateľ odporúča uchádzačovi, aby jeho ponuka, v prípade, že je to uplatniteľné, obsahovala aj Zoznam dôverných informácií, resp. aby označil dokumenty, ktoré považuje za dôverné - vzor tvorí **Prílohu č. 17 – Zoznam dôverných informácií** týchto súťažných podkladov.
16. Doklad (dôkaz) potvrdzujúci/**preukazujúci zloženie zábezpeky** podľa bodu 15.1 týchto súťažných podkladov.

16.1.15 **Špecifikáciu predmetu zákazky** navrhnutú uchádzačom, v ktorej uchádzač predloží vlastný návrh technického riešenia predmetu zákazky, ktorým preukáže splnenie požiadaviek obstarávateľa na predmet zákazky v rozsahu Prílohy č.9 súťažných podkladov.

16.2 Dôležité: Uchádzač predkladá ponuku výhradne len elektronicky v systéme JOSEPHINE, tzn. ponuka sa nepredkladá v listinnej forme.

Ponuka uchádzača predložená v systéme JOSEPHINE musí byť podpísaná osobou oprávnenú podpisovať ponuku v mene uchádzača, tzn. štatutárnym orgánom uchádzača/členom štatutárneho orgánu uchádzača alebo osobou splnomocnenou na konanie v mene uchádzača v zmysle platnej legislatívy v súlade s obchodným registrom/živnostenským registrom, resp. iným príslušným registrom v zmysle právnej úpravy v krajine sídla uchádzača.

16.3 V súlade s § 39 ods. 1 zákona o verejnom obstarávaní môže uchádzač predbežne nahradiť doklady na preukázanie splnenia podkladov účasti Jednotným európskym dokumentom (ďalej aj ako „JED“), Uchádzač preloží vyplnený JED elektronickým spôsobom prostredníctvom systému EVO.

Formulár s predvyplnenými údajmi o obstarávateľovi a verejnom obstarávaní vo formáte .xml - elektronický formulár (jed-vyzva.xml) je pre túto zákazku verejne prístupný na linku:

<https://josephine.proebiz.com/sk/tender/36356/summary> v časti dokumenty zákazky Príloha č. 18.

Uchádzač môže JED predložiť ako naskenovaný doklad alebo môže použiť elektronický formulár.

V prípade, že uchádzač chce použiť elektronický formulár, stiahne si do svojho počítača obstarávateľom vygenerovanú elektronickú verziu formuláru JED-u s názvom súboru jed-vyzva.xml. Následne si uchádzač v internetovom prehliadači otvorí elektronickú službu, ktorá je dostupná na adrese: https://www.uvo.gov.sk/espd/filter?lang=sk . Potom vyberie možnosť „Som hospodársky subjekt“ a cez funkciu Importovať JED si otvorí JED vo formáte .xml, ktorý môže následne vyplniť a prostredníctvom tlačidiel „Prehľad“ a následne „Stiahnuť ako“, uložiť do svojho počítača len vo formáte .xml. Nakoniec môže vyplnený JED odoslať do systému EVO vo formáte .xml ako jeden zo súborov tvoriacich ponuku uchádzača.

Ďalšie informácie o JED-e sú uvedené v časti A.2 INFORMÁCIE O URČENÍ PODKLADOV ÚČASTI A MOŽNOSŤ PREDBEŽNÉHO NAHRADENIA DOKLADOV NA PREUKÁZANIE SPLNENIA PODKLADOV ÚČASTI JEDNOTNÝM EURÓPSKYM DOKUMENTOM (JED) týchto súťažných podkladov.

17. Náklady na ponuku

17.1 Všetky náklady a výdavky spojené s prípravou a predložením ponuky znáša uchádzač bez finančného nároku voči obstarávateľovi, bez ohľadu na výsledok verejného obstarávania.

Časť IV. Predkladanie ponúk

18. Uchádzač oprávnený predložiť ponuku

18.1 Uchádzačom môže byť fyzická osoba alebo právnická osoba vystupujúca voči obstarávateľovi samostatne alebo skupina fyzických osôb/právnických osôb vystupujúcich voči obstarávateľovi spoločne (skupina dodávateľov).

18.2 Ak ponuku predloží skupina dodávateľov, obstarávateľ nevyžaduje vytvorenie požadovanej právnej formy do lehoty na predkladanie ponúk. Obstarávateľ vyžaduje v zmysle § 37 ods. 2 zákona o verejnom obstarávaní vytvorenie niektorej z právnych foriem Obchodného zákonníka alebo Občianskeho zákonníka, resp. podľa právnych predpisov platných v krajine sídla členov skupiny dodávateľov, pred uzatvorením zmluvy, ak ponuka skupiny dodávateľov bude obstarávateľom prijatá. Nevyžaduje sa, aby vytvorená právna forma mala samostatnú právnu subjektivitu. Vytvorenie právnej formy je potrebné z dôvodu garancie dodržania stanovených zmluvných podkladov a riadneho plnenia zmluvy, ktorá sa má uzatvoriť.

18.3 V prípade združenia je potrebné z hľadiska priehľadnosti vzťahov pri plnení zmluvy prípadného vymáhania záväzkov, aby účastníci združenia uzatvorili zmluvu, ktorá bude obsahovať povinnosti pre všetkých účastníkov združenia. Zmluva musí byť predložená obstarávateľovi pred podpisom zmluvy z tohto postupu verejného obstarávania. Zmluva musí obsahovať aj splnomocnenie pre niektorého účastníka združenia na zastupovanie združenia pri rokovaniach a vykonávaní potrebných právnych úkonov a tiež vyhlásenie o tom, že členovia združenia ručia spoločne a nerozdielne za záväzky voči obstarávateľovi vzniknuté pri realizácii predmetu zákazky.

19. Predloženie ponuky

19.1 Uchádzač predkladá ponuku v elektronickej podobe v lehote na predkladanie ponúk. Ponuka je vyhotovená elektronicky v zmysle § 49 ods. 1 písm. a) zákona o verejnom obstarávaní a vložená do systému JOSEPHINE umiestnenom na webovej adrese https://josephine.proebiz.com/.

19.2 Elektronická ponuka sa vloží vyplnením ponukového formulára a vložením požadovaných dokladov a dokumentov v systéme JOSEPHINE umiestnenom na webovej adrese https://josephine.proebiz.com/.

19.3 V predloženej ponuke prostredníctvom systému JOSEPHINE musia byť pripojené požadované naskenované doklady (odporúčaný formát je „PDF“) tak, ako je uvedené v týchto súťažných podkladoch a vyplnenie podložkového elektronického formulára, ktorý zodpovedá návrhu na plnenie kritérií uvedenom v súťažných podkladoch.

19.4 Ak ponuka obsahuje dôverné informácie, uchádzač ich v ponuke viditeľne označí.

19.5 Po úspešnom nahraní ponuky do systému JOSEPHINE je uchádzačovi odoslaný notifikačný informatívny e-mail (a to na emailovú adresu užívateľa uchádzača, ktorý ponuku nahral).

19.6 Ponuka uchádzača predložená po uplynutí lehoty na predkladanie ponúk sa elektronicky neotvorí.

19.7 Uchádzač môže predloženú ponuku vziať späť do uplynutia lehoty na predkladanie ponúk. Uchádzač pri odvolaní ponuky postupuje obdobne ako pri vložení prvotnej ponuky (kliknutím na tlačidlo „Stiahnuť ponuku“ a predložením novej ponuky).

19.8 Uchádzači sú svojou ponukou viazaní do uplynutia lehoty oznámenej verejným obstarávateľom, resp. predĺženej lehoty viazanosti ponúk podľa rozhodnutia verejného obstarávateľa. Prípadné predĺženie lehoty bude uchádzačom dostatočne vopred oznámené formou elektronickej komunikácie v systéme JOSEPHINE.

19.9 Pri predkladaní ponúk sa bude postupovať podľa § 49 zákona o verejnom obstarávaní.

19.10 Uchádzač môže predložiť len jednu ponuku. Ak uchádzač v lehote na predkladanie ponúk predloží viac ponúk, obstarávateľ alebo obstarávateľ prihliada len na ponuku, ktorá bola predložená ako posledná a na ostatné ponuky hľadí rovnako ako na ponuky, ktoré boli predložené po lehote na predkladanie ponúk.

20. Lehota na predkladanie ponúk

20.1 Lehota na predkladanie ponúk uplynie dňa 15. 2.2023 o 10.00 hod.

20.2 Pre odoslanie dokumentov v elektronickej forme v systéme JOSEPHINE je rozhodujúci serverový čas uvedený v systéme JOSEPHINE.

21. Doplnenie, zmena a odvolanie ponuky

21.1 Uchádzač môže predloženú ponuku dodatočne doplniť, zmeniť alebo odvolať do uplynutia lehoty na predkladanie ponúk.

21.2 Počas lehoty na predkladanie ponúk môže uchádzač meniť svoju ponuku, resp. stiahnuť ponuku. Následne je možné ponuku upraviť a znova odoslať.

**Časť V. Otváranie a vyhodnocovanie ponúk**

22. Otváranie ponúk

22.1 Otváranie ponúk sa uskutoční podľa § 52 ods. zákona o verejnom obstarávaní.

22.2 Otváranie ponúk sa uskutoční elektronicky 15.2.2023 o 10.10 hod.

22.3 Miestom „on-line“ sprístupnenia ponúk je webová adresa https://josephine.proebiz.com/ a totožná záložka ako pri predkladaní ponúk.

22.4 On-line sprístupnenia ponúk sa môže zúčastniť iba uchádzač, ktorého ponuka bola predložená v lehote na predkladanie ponúk. Pri on-line sprístupnení budú zverejnené informácie v zmysle ZVO. Všetky prístupy do tohto „on-line“ prostredia zo strany uchádzačov bude systém JOSEPHINE logovať a budú súčasťou protokolov v danom obstarávaní.

23. Vyhodnocovanie ponúk

23.1 Obstarávateľ v procese vyhodnocovania ponúk v súlade s § 66 ods. 7 písm. b) zákona o verejnom obstarávaní rozhodol, že vyhodnotenie ponúk z hľadiska splnenia požiadaviek na predmet zákazky a vyhodnotenie splnenia podkladov účasti sa uskutoční po vyhodnotení ponúk na základe kritéria na vyhodnotenie ponúk u uchádzača, ktorý sa umiestnil na prvom (1.) mieste v poradí po vyhodnotení ponúk na základe kritéria.

23.2 Do procesu vyhodnocovania ponúk budú zaradené tie ponuky, ktoré obsahujú všetky náležitosti uvedené v bode 16. týchto súťažných podkladov a zodpovedajú pokynom, požiadavkám a podmienkam uvedeným v oznámení o vyhlásení verejnej súťaže a v týchto súťažných podkladoch. Platnou ponukou je ponuka, ktorá neobsahuje žiadne obmedzenia alebo výhrady, ktoré sú v rozpore s podmienkami v oznámení a v týchto súťažných podkladoch a neobsahuje také skutočnosti, ktoré sú v rozpore so všeobecne záväznými právnymi predpismi.

23.3 Vyhodnocovanie ponúk je neverejné. Ponuky sa vyhodnotia z hľadiska splnenia požiadaviek na predmet zákazky a v prípade pochybností overí správnosť informácií a dôkazov, ktoré poskytli uchádzači.

23.4 Ak obstarávateľ identifikuje nezrovnalosti alebo nejasnosti v informáciách alebo dôkazoch, ktoré uchádzač poskytol, požiada uchádzača o vysvetlenie ponuky a ak je to potrebné aj o predloženie dôkazov.

23.5 Vysvetlením ponuky nemôže dôjsť k jej zmene. Za zmenu ponuky sa nepovažuje odstránenie zrejmých chýb v písaní a počítaní. Zrejmé chyby, zistené pri vyhodnocovaní ponúk budú opravené v prípade rozdielu medzi sumou uvedenou číslom a sumou uvedenou slovom; platiť bude suma uvedená slovom alebo nesprávne spočítanej sumy vo vzájomnom súčte alebo medzisúčte jednotlivých položiek; platiť bude správny súčet, resp. medzisúčet jednotlivých položiek a pod. Chyby v písaní, počtoch a iné zrejmé nesprávnosti v ponuke uchádzača sa považujú za formálne nedostatky, ktoré je možné opraviť kedykoľvek, ak takouto opravou nebude zmenená ponuka uchádzača týkajúca sa vymedzeného rozsahu a špecifikácie predmetu zákazky a jeho návrhov na plnenie kritérií na vyhodnotenie ponúk. O každej vykonanej oprave v súlade s predchádzajúcimi bodmi tejto časti súťažných podkladov bude uchádzač bezodkladne upovedomený. Bude požiadaný o predloženie súhlasu s vykonanou opravou v časti ponuky, týkajúceho sa návrhu/návrhov na plnenie jednotlivých kritérií určených na vyhodnotenie ponúk.

23.6 Ak sa pri tejto zákazke objaví podľa zákona o verejnom obstarávaní mimoriadne nízka ponuka vo vzťahu k službám, obstarávateľ môže požiadať uchádzača o podrobnosti týkajúce sa tej časti ponuky, ktoré sú pre jej cenu podstatné.

23.7 V prípade, ak uchádzač odôvodňuje mimoriadne nízku ponuku získaním štátnej pomoci, musí byť schopný v primeranej lehote určenej obstarávateľom preukázať, že mu štátna pomoc bola poskytnutá v súlade s pravidlami vnútorného trhu Európskej únie, inak bude ponuka uchádzača vylúčená z verejného obstarávania.

23.8 Obstarávateľ zohľadní vysvetlenie ponuky uchádzačom v súlade s požiadavkou podľa zákona o verejnom obstarávaní alebo odôvodnenie mimoriadne nízkej ponuky uchádzačom, ktoré vychádza z predložených dôkazov.

23.9 Obstarávateľ vylúči ponuku, ak:

a) ponuka nespĺňa požiadavky na predmet zákazky uvedených v dokumentoch potrebných na vypracovanie ponuky,

b) uchádzač nedoručí vysvetlenie ponuky na základe požiadavky podľa zákona o verejnom obstarávaní,

c) uchádzačom predložené vysvetlenie ponuky nie je svojím obsahom v súlade s požiadavkou podľa zákona o verejnom obstarávaní,

d) uchádzač nedoručí písomné odôvodnenie mimoriadne nízkej ponuky do piatich pracovných dní odo dňa doručenia žiadosti, ak komisia neurčila dlhšiu lehotu,

e) uchádzačom predložené vysvetlenie mimoriadne nízkej ponuky a dôkazy dostatočne neodôvodňujú nízku úroveň cien alebo nákladov najmä s ohľadom na skutočnosti podľa zákona o verejnom obstarávaní,

f) uchádzač poskytol nepravdivé informácie alebo skreslené informácie s podstatným vplyvom na vyhodnotenie ponúk,

g) uchádzač sa pokúsil neoprávnene ovplyvniť postup verejného obstarávania.

23.10 Obstarávateľ oznámi uchádzačovi jeho vylúčenie s uvedením dôvodov vyplývajúcich najmä z nesúladu predloženej ponuky s technickými špecifikáciami, výkonnostnými požiadavkami a funkčnými požiadavkami na predmet zákazky určenými obstarávateľom a s uvedením lehoty, v ktorej môže byť podaná námietka podľa § 170 ods. 3 písm. d) zákona o verejnom obstarávaní.

23.11 Ponuky uchádzačov, ktoré budú spĺňať stanovené podmienky a požiadavky a neboli z verejnej súťaže vylúčené, vyhodnocuje komisia podľa kritérií na vyhodnocovanie ponúk určených v oznámení o vyhlásení verejného obstarávania a na základe pravidiel ich uplatnenia určených v časti A.3 Kritériá na vyhodnotenie ponúk a pravidlá ich uplatnenia týchto súťažných podkladov.

24. Vyhodnotenie splnenia podkladov účasti

24.1 Obstarávateľ v súlade s § 66 ods. 7 písm. b) zákona o verejnom obstarávaní uskutoční vyhodnotenie splnenia podkladov účasti u uchádzača, ktorý sa umiestnil na prvom (1.) mieste v poradí po vyhodnotení ponúk na základe kritéria.

24.2 V procese vyhodnotenia splnenia podkladov účasti uchádzačmi obstarávateľ použije postupy uvedené v § 40 zákona o verejnom obstarávaní. Ak prichádza do úvahy, použije sa § 152 ods. 4 a § 39 zákona o verejnom obstarávaní.

24.3 Obstarávateľ bude posudzovať splnenie podkladov účasti vo verejnom obstarávaní v súlade s oznámením o vyhlásení verejného obstarávania a v súlade s týmito súťažnými podkladmi.

24.4 Obstarávateľ požiada uchádzača o vysvetlenie alebo o doplnenie predložených dokladov, ak z predložených dokladov nemožno posúdiť ich platnosť alebo splnenie podmienky účasti. Obstarávateľ môže v súvislosti s dôvodom na vylúčenie podľa odseku § 40 ods. 6 zákona o verejnom obstarávaní písomne požiadať uchádzača alebo záujemcu o vysvetlenie. Uchádzač musí doručiť vysvetlenie alebo požadované doplnenie predložených dokladov, pokiaľ obstarávateľ neurčí dlhšiu lehotu, do dvoch (2) pracovných dní odo dňa odoslania žiadosti.

24.5 Obstarávateľ podľa zákona o verejnom obstarávaní vylúči z verejného obstarávania uchádzača, ak:

a) nesplnil podmienky účasti,

b) predložil neplatné doklady, neplatnými dokladmi sú doklady, ktorým uplynula lehota platnosti,

c) poskytol informácie alebo doklady, ktoré sú nepravdivé alebo pozmenené tak, že nezodpovedajú skutočnosti a majú vplyv na vyhodnotenie splnenia podkladov účasti,

d) sa neoprávnene pokúsil ovplyvniť postup verejného obstarávania,

e) sa pokúsil neoprávnene získať dôverné informácie, ktoré by mu poskytli neoprávnenú výhodu,

f) konflikt záujmov podľa § 23 zákona o verejnom obstarávaní nemožno odstrániť inými účinnými opatreniami,

g) pri posudzovaní odbornej spôsobilosti preukázateľne identifikoval protichodné záujmy záujemcu alebo uchádzača, ktoré môžu nepriaznivo ovplyvniť plnenie zákazky,,

h) nepredložil po písomnej žiadosti vysvetlenie alebo doplnenie predložených dokladov v určenej lehote,

i) nepredložil po písomnej žiadosti doklady nahradené jednotným európskym dokumentom v určenej lehote,

j) nenahradil inú osobu, prostredníctvom ktorej preukazuje splnenie podkladov účasti finančného a ekonomického postavenia alebo technickej spôsobilosti alebo odbornej spôsobilosti, ktorá nespĺňa určené požiadavky, v určenej lehote inou osobou, ktorá spĺňa určené požiadavky,

k) nenahradil subdodávateľa, ktorý nespĺňa požiadavky určené verejným obstarávateľom novým subdodávateľom, ktorý spĺňa určené požiadavky, v lehote podľa § 41 ods. 2 zákona o verejnom obstarávaní,

l) nenahradil technikov, technické orgány alebo osoby určené na plnenie zmluvy alebo koncesnej zmluvy, alebo riadiacich zamestnancov, ktorí nespĺňajú podmienku účasti podľa § 34 ods. 1 písm. c) alebo písm. g) 2 zákona o verejnom obstarávaní, v určenej lehote novými osobami alebo orgánmi, ktoré spĺňajú túto podmienku účasti,

m) nenahradil inú osobu, ktorej prostredníctvom preukazuje splnenie podkladov účasti alebo subdodávateľa, ktorí majú sídlo v treťom štáte podľa § 10 ods. 4 zákona o verejnom obstarávaní, v určenej lehote inou osobou alebo subdodávateľom, ktorý nemá sídlo v treťom štáte podľa § 10 ods. 4 zákona o verejnom obstarávaní.

24.6 Obstarávateľ bezodkladne upovedomí uchádzača, že bol vylúčený, s uvedením dôvodu vylúčenia a lehoty, v ktorej môže byť doručená námietka podľa § 170 ods. 3 písm. d) zákona o verejnom obstarávaní.

24.7 Uchádzač je v zmysle § 39 zákona o verejnom obstarávaní oprávnený predbežne nahradiť doklady na preukázanie splnenia podkladov účasti Jednotným európskym dokumentom. Obstarávateľ ako súčasť dokumentov k zákazke uvádza vyplnenú Časť I. Jednotného európskeho dokumentu.

24.8 Ak uchádzač predbežne nahradí doklady na preukázanie splnenia podkladov účasti Jednotným európskym dokumentom, obstarávateľ môže na zabezpečenie riadneho priebehu verejného obstarávania kedykoľvek v priebehu verejného obstarávania požiadať uchádzača o predloženie dokladu alebo dokladov nahradených Jednotným európskym dokumentom. Uchádzač doručí doklady obstarávateľovi do piatich (5) pracovných dní odo dňa doručenia žiadosti, ak obstarávateľ neurčil dlhšiu lehotu.

24.9 Ak uchádzač preukazuje technickú spôsobilosť alebo odbornú spôsobilosť prostredníctvom inej osoby, Jednotný európsky dokument obsahuje informácie aj o tejto osobe.

24.10 Obstarávateľ bezodkladne upovedomí uchádzača, že bol vylúčený, s uvedením dôvodu vylúčenia a lehoty, v ktorej môže byť doručená námietka podľa § 170 ods. 3 písm. d) zákona o verejnom obstarávaní.

**Časť VI. Prijatie ponuky a uzavretie zmluvy**

25. Informácia o výsledku vyhodnotenia ponúk

25.1 Ak obstarávateľ po vyhodnotení ponúk, po skončení postupu podľa § 55 ods. 1 zákona o verejnom obstarávaní a po odoslaní všetkých oznámení o vylúčení uchádzača bezodkladne písomne oznámi všetkým dotknutým uchádzačom, ktorých ponuky sa vyhodnocovali výsledok vyhodnotenia ponúk, vrátane poradia uchádzačov a súčasne uverejní informáciu o výsledku vyhodnotenia ponúk a poradie uchádzačov v profile.

26. Uzavretie zmluvy

26.1 V procese uzavretia zmluvy obstarávateľ použije postupy uvedené v § 56 zákona o verejnom obstarávaní, vrátane povinností súvisiacich s registrom partnerov verejného sektora.

26.2 Obstarávateľ uzavrie zmluvu s jediným úspešným uchádzačom, ktorý sa umiestnil po vyhodnotení ponúk na prvom (1.) mieste v poradí.

26.3 Uzavretá zmluvy nesmie byť v rozpore so súťažnými podkladmi a s ponukou predloženou úspešným uchádzačom.

26.4 Zmluva s úspešným uchádzačom bude uzavretá v lehote viazanosti ponúk, a to najskôr jedenásty deň odo dňa odoslania informácie o výsledku vyhodnotenia ponúk, ak nebola doručená žiadosť o nápravu, ak žiadosť o nápravu bola doručená po uplynutí lehoty alebo ak neboli doručené námietky.

26.5 Úspešný uchádzač je povinný poskytnúť obstarávateľovi v súlade s § 56 ods. 8 zákona o verejnom obstarávaní riadnu súčinnosť, potrebnú na uzavretie zmluvy tak, aby mohla byť uzavretá do 10 pracovných dní odo dňa uplynutia lehoty podľa § 56 ods. 2 až 7 zákona o verejnom obstarávaní, ak bol na jej uzavretie vyzvaný.

26.6 Obstarávateľ môže pred písomným vyzvaním na uzavretie zmluvy uskutočniť s úspešným uchádzačom rokovania výhradne o znížení zmluvnej ceny.

26.7 Obstarávateľ v súlade s § 11 zákona o verejnom obstarávaní zároveň nesmie uzavrieť zmluvu s:

a) uchádzačom, ktorý má povinnosť zapisovať sa do registra partnerov verejného sektora (podľa zákona č. 315/2016 Z. z. o registri partnerov verejného sektora a o zmene a doplnení niektorých zákonov) a nie je zapísaný v registri partnerov verejného sektora,

b) uchádzačom, ktorého subdodávatelia majú povinnosť zapisovať sa do registra partnerov verejného sektora a nie sú v ňom zapísaní,

c) uchádzačom, ktorý má povinnosť zapisovať sa do registra partnerov verejného sektora a ktorého konečným užívateľom výhod zapísaným v registri partnerov verejného sektora je:

1. prezident Slovenskej republiky,

2. člen vlády,

3. vedúci ústredného orgánu štátnej správy, ktorý nie je členom vlády,

4. vedúci orgánu štátnej správy s celoslovenskou pôsobnosťou,

5. sudca Ústavného súdu Slovenskej republiky alebo sudca,

6. generálny prokurátor Slovenskej republiky, špeciálny prokurátor alebo prokurátor,

7. verejný ochranca práv,

8. predseda Najvyššieho kontrolného úradu Slovenskej republiky a podpredseda Najvyššieho kontrolného úradu Slovenskej republiky,

9. štátny tajomník,

10. generálny tajomník služobného úradu,

11. prednosta okresného úradu,

12. primátor hlavného mesta Slovenskej republiky Bratislavy, primátor krajského mesta alebo primátor okresného mesta, alebo

13. predseda vyššieho územného celku,

d) uchádzačom, ktorého subdodávatelia, ktorí majú povinnosť zapisovať sa do registra partnerov verejného sektora, majú v registri partnerov verejného sektora zapísaného konečného užívateľa výhod, ktorým je osoba podľa písmena c) tohto bodu.

26.8 Obstarávateľ môže odstúpiť od zmluvy uzavretej s uchádzačom, ktorý nebol v čase uzavretia rámcovej dohody zapísaný v registri partnerov verejného sektora alebo ak bol vymazaný z registra partnerov verejného sektora. Ak sa po uzavretí rámcovej dohody stala konečným užívateľom výhod dodávateľa, jeho subdodávateľa alebo jeho subdodávateľa podľa osobitného predpisu osoba podľa § 11 ods. 1 písm. c) zákona o verejnom obstarávaní, obstarávateľ môžu po uplynutí 30 dní odo dňa, keď táto skutočnosť nastala, ak táto skutočnosť stále trvá, odstúpiť od rámcovej dohody.

Poznámka: Úrad pre verejné obstarávanie v metodickom usmernení č. 13551-5000/2016 zo dňa 10.08.2016 uviedol, kto by mal byť považovaný za subdodávateľa:

„Pri uskutočňovaní stavieb (a obdobne aj pri poskytovaní služieb) by mal byť za subdodávateľa považovaný ten, kto sa priamo podieľa na plnení predmetu zákazky, t. j. subjekt plní časť záväzku uchádzača, a to na základe zmluvy s uchádzačom. Dôraz by sa mal klásť na tú skutočnosť, že medzi uchádzačom a jeho subdodávateľom by mala vždy a za každých okolností existovať zmluva, na základe ktorej bude mať jednak subdodávateľ vedomosť o tom, že dodáva určité plnenie za účelom realizácie konkrétnej zákazky vo verejnom obstarávaní, a jednak samotný uchádzač bude mať túto vedomosť a teda z nej preukázateľne vyplývajúcu povinnosť zápisu tohto subdodávateľa do RKUV (register konečných užívateľov výhod), podľa súčasne platnej legislatívy.“

26.8 Úspešný uchádzač pred podpisom Zmluvy o dielo, ktorá bude výsledkom tejto verejnej súťaže bude povinný:

mať v registri partnerov verejného sektora zapísaných konečných užívateľov výhod, ak sa to vyžaduje v súladesozákonom č. 315/2016 Z. z. o registri partnerov verejného sektora a o zmene a doplnení niektorých zákonov,

v prípade skupiny dodávateľov – predložiť zmluvu, v ktorej budú jednoznačne stanovené vzájomné práva a povinnosti, kto sa akou časťou bude podieľať na plnení zákazky, ako aj skutočnosť, že všetci členovia skupiny dodávateľov sú zaviazaní zo záväzkov voči verejnému obstarávateľovi spoločne a nerozdielne.

26.9 Obstarávateľ oznámi uchádzačovi, ktorý predložil úspešnú ponuku prijatie jeho návrhu na uzatvorenie zmluvy. Ak úspešný uchádzač odstúpi od svojho návrhu na uzatvorenie zmluvy, uplatní si obstarávateľ voči nemu práva zo zábezpeky a oznámi prijatie návrhu na uzatvorenie zmluvy uchádzačovi, ktorý predložil druhú najvyššiu cenovú ponuku. Ak aj v poradí druhý uchádzač odstúpi od svojho návrhu na uzatvorenie zmluvy, uplatní si obstarávateľ voči nemu práva zo zábezpeky.

Lehota na oznámenie vybraného návrhu: bezodkladne po vydaní kladného stanoviska Slovenskej inovačnej a energetickej agentúry.

27. Konflikt záujmov

Obstarávateľ je povinný zabezpečiť, aby v postupe zadávania zákazky nedošlo ku konfliktu záujmov, ktorý by mohol narušiť alebo obmedziť hospodársku súťaž alebo porušiť princíp transparentnosti a princíp rovnakého zaobchádzania. Obstarávateľ je povinný prijať primerané opatrenia a vykonať nápravu, ak zistí konflikt záujmov.

Konflikt záujmov zahŕňa najmä situáciu, ak zainteresovaná osoba, ktorá môže ovplyvniť výsledok alebo priebeh postupu zadávania zákazky, má priamy alebo nepriamy finančný záujem, ekonomický záujem alebo iný osobný záujem, ktorý možno považovať za ohrozenie jej nestrannosti a nezávislosti v súvislosti s postupom zadávania zákazky.

Ak uchádzač kedykoľvek v priebehu postupu zadávania zákazky identifikuje konflikt záujmov, je povinný bez zbytočného odkladu o tom informovať obstarávateľa, na základe čoho obstarávateľ prijme primerané opatrenia. Opatreniami sú najmä vylúčenie zainteresovanej osoby z postupu zadávania zákazky alebo úprava jej povinností a zodpovedností za účelom zabrániť pretrvávaniu konfliktu záujmov. Zo strany uchádzača je opatrením oprávnenie uchádzača preukázať obstarávateľovi, že prijal dostatočné opatrenia na vykonanie nápravy. V prípade ak konflikt záujmov po prijatí opatrení stále pretrváva a nie je ho možné odstrániť, vylúči obstarávateľ uchádzača, vo vzťahu ktorému konflikt záujmov pretrváva.

Obstarávateľ sa zaoberal možným konfliktom záujmov v etape prípravy súťažných podkladov a oznamuje záujemcom/uchádzačom, že:

* projektová dokumentácia zákazky bola vypracovaná spoločnosťou ÚJV Řež, a. s., Divize ENERGOPROJEKT PRAHA, IČO: 46356088, ktorá v rámci verejnej súťaže zodpovedá na prípadné technické otázky.
* spoločnosť Aspiro, a.s. IČO: 36834394 pripravovala podklady pre žiadosť o NFP a podieľala sa na stanovení predpokladanej hodnoty zákazky projektov.

Vzhľadom na tú skutočnosť, že predmetné spoločnosti sa aktívne podieľali na tvorbe súťažných podkladov obstarávateľ identifikoval možný konflikt záujmov v prípade, ak záujemca/uchádzač a/alebo jeho subdodávateľ bude mať akékoľvek prepojenie (priamy alebo nepriamy finančný záujem, ekonomický záujem alebo iný osobný záujem), ktorý možno považovať za ohrozenie jej nestrannosti a nezávislosti v súvislosti s verejným obstarávaním.

**Časť VII. Záverečné ustanovenia**

27. Dôvernosť procesu verejného obstarávania

27.1 Informácie, týkajúce sa preskúmavania, vysvetľovania, vyhodnocovania ponúk a odporúčaní na prijatie ponuky najúspešnejšieho uchádzača sú dôverné. Zodpovedné osoby obstarávateľa nesmú/nebudú počas prebiehajúceho procesu vyhlásenej verejnej súťaže poskytovať alebo zverejňovať uvedené informácie o obsahu ponúk ani uchádzačom, ani žiadnym iným tretím osobám.

27.2 Informácie, ktoré uchádzač v ponuke označí za dôverné, nebudú zverejnené alebo inak použité bez predošlého súhlasu uchádzača, pokiaľ uvedené nebude v rozpore so zákonom o verejnom obstarávaní a inými všeobecne záväznými právnymi predpismi/osobitnými predpismi (zákon č. 211/2000 Z. z. o slobodnom prístupe k informáciám a o zmene a doplnení niektorých zákonov, zákon č. 215/2004 Z. z. o ochrane utajovaných skutočností a o zmene a doplnení niektorých zákonov atď.).

27.3 Obstarávateľ spracúva osobné údaje v súlade s Nariadením Európskeho parlamentu a rady (EÚ) 2016/679 o ochrane fyzických osôb pri spracúvaní osobných údajov a o voľnom pohybe takýchto údajov. Informácia o spracúvaní osobných údajov je zverejnená na webovej stránke https://rightpower.sk/spracovanie-osobnych-udajov/.

27.4 Obstarávateľ má za to, že predložením ponuky uchádzač zabezpečil aj súhlasy všetkých ostatných dotknutých osôb (subdodávateľov, osôb poskytujúcich prísľub tretej osoby) so spracovaním osobných údajov uvedených v predloženej ponuke podľa Nariadenia Európskeho parlamentu a rady (EÚ) 2016/679 o ochrane fyzických osôb pri spracúvaní osobných údajov a o voľnom pohybe takýchto údajov, v prípade, ak to bolo potrebné. Uvedené platí aj pre prípad, keď ponuku predkladá skupina dodávateľov.

28. Opravné prostriedky

28.1 Presné informácie o termínoch na postup preskúmania sú uvedené v § 163 a nasl. zákona o verejnom obstarávaní.

29. Zrušenie verejného obstarávania

29.1 Obstarávateľ môže zrušiť verejné obstarávanie na základe dôvodov určených v § 57 zákona o verejnom obstarávaní.

29.2 V prípade zrušenia použitého postupu zadávania zákazky obstarávateľ bezodkladne upovedomí všetkých uchádzačov alebo záujemcov o danej skutočnosti s uvedením dôvodu a oznámi postup, ktorý použije pri zadávaní zákazky na pôvodný predmet zákazky.

30. Využitie subdodávateľov

Všeobecne o využití subdodávateľov

30.1 Uchádzač je oprávnený využiť v tomto verejnom obstarávaní subdodávateľov (pri plnení

predmetu zákazky). Subdodávateľom na účely zákona o VO je hospodársky subjekt, ktorý

uzavrie alebo uzavrel s úspešným uchádzačom písomnú, odplatnú zmluvu na plnenie určitej

časti zákazky.

30.2 Ak uchádzač plánuje využiť subdodávateľov v tomto verejnom obstarávaní, tak verejný

obstarávateľ postupuje primerane v súlade s § 41 zákona o VO.

30.3 Obstarávateľ vyžaduje v zmysle § 41 ods. 1 písm. a) zákona o VO, aby

a) uchádzač v ponuke uviedol podiel zákazky, ktorý má v úmysle zadať subdodávateľom,

navrhovaných subdodávateľov a predmety subdodávok.

30.4 Obstarávateľ vyžaduje taktiež v zmysle § 41 ods. 3 zákona o VO, aby úspešný uchádzač v zmluve najneskôr v čase jej uzavretia uviedol údaje o všetkých známych subdodávateľoch,

údaje o osobe oprávnenej konať za subdodávateľa v rozsahu meno a priezvisko, adresa pobytu,

dátum narodenia.

30.5 Obstarávateľ upovedomuje a zároveň zdôrazňuje v zmysle § 41 ods. 4 zákona o VO, že

v návrhu zmluvy (ustanovil/vymedzil):

a) povinnosť úspešného uchádzača (dodávateľa) oznámiť akúkoľvek zmenu údajov

o subdodávateľovi;

b) pravidlá zmeny subdodávateľa;

c) povinnosť úspešného uchádzača (dodávateľa) oznámiť zmenu subdodávateľa a údaje

o novom subdodávateľovi (identifikačné údaje o novom subdodávateľovi, údaje o osobe

oprávnenej konať za subdodávateľa v rozsahu meno a priezvisko, adresa pobytu, dátum

narodenia).

31. Aplikácia zákonov

31.1 Skutočnosti, ktoré nie sú upravené v týchto súťažných podkladoch sa spravujú príslušnými ustanoveniami zákona o verejnom obstarávaní.

**A.2 INFORMÁCIE O URČENÍ PODKLADOV ÚČASTI A MOŽNOSŤ PREDBEŽNÉHO NAHRADENIA DOKLADOV NA PREUKÁZANIE SPLNENIA PODKLADOV ÚČASTI JEDNOTNÝM EURÓPSKYM DOKUMENTOM (JED)**

A.2.1 INFORMÁCIA O URČENÍ PODKLADOV ÚČASTI

Podmienky účasti týkajúce sa osobného postavenia a technickej alebo odbornej spôsobilosti ako aj spôsob ich preukazovania sú uvedené v oznámení o vyhlásení verejného obstarávania zverejneného v  Úradnom vestníku Európskej únie pod označením 2023/S 008-018348 zo dňa 11.1.2023 a Úradom pre verejné obstarávanie vo Vestníku verejného obstarávania č. 8/2023 pod č. 848/MST zo dňa 12.1.2023.

A.2.2 MOŽNOSŤ PREDBEŽNÉHO NAHRADENIA DOKLADOV NA PREUKÁZANIE SPLNENIA PODKLADOV ÚČASTI JEDNOTNÝM EURÓPSKYM DOKUMENTOM (JED)

1. V súlade s § 39 ods. 1 zákona o verejnom obstarávaní uchádzač môže predbežne nahradiť doklady na preukázanie splnenia podkladov účasti určených obstarávateľom v oznámení o vyhlásení verejného obstarávania Jednotným európskym dokumentom (JED-om), ktorý je zverejnený v dokumentoch zákazky v profile obstarávateľa . Uchádzač vyplní časti I. až III. JED- u a môže vyplniť len oddiel α: GLOBÁLNY ÚDAJ PRE VŠETKY PODMIENKY ÚČASTI časti IV JED- u bez toho, aby musel vyplniť iné oddiely časti IV JED-u.

Dokument s názvom „Manuál – Jednotný európsky dokument pre verejné obstarávanie“ je zverejnený na webovom sídle úradu v časti Legislatíva/Metodika/Dohľad, v sekcii Jednotný európsky dokument. Manuál je dostupný na adrese https://www.uvo.gov.sk/legislativametodika-dohlad/jednotny-europsky-dokument-605.html

2. Ak uchádzač preukazuje technickú alebo odbornú spôsobilosť prostredníctvom inej osoby, uchádzač je povinný predložiť samostatný JED aj pre túto osobu, ak predbežne nahrádza doklady na preukázanie splnenia podkladov účasti týkajúce sa osobného postavenia tejto osoby.

3. V prípade, ak ponuku predkladá skupina dodávateľov, je potrebné predložiť samostatný JED pre každého člena skupiny osobitne.

4. Ak sú požadované doklady pre obstarávateľa priamo a bezodplatne prístupné v elektronických databázach, uchádzač v JED-e uvedie aj informácie potrebné na prístup do týchto elektronických databáz najmä internetovú adresu elektronickej databázy, akékoľvek identifikačné údaje a súhlasy potrebné na prístup do tejto databázy.

5. Podľa § 39 ods. 2 zákona o verejnom obstarávaní JED obsahuje aktualizované vyhlásenie hospodárskeho subjektu, o tom že:

a) neexistuje dôvod na jeho vylúčenie,

b) spĺňa objektívne a nediskriminačné pravidlá a kritériá výberu neobmedzeného počtu záujemcov,

c) poskytne obstarávateľovi na požiadanie kedykoľvek doklady, ktoré nahradil Jednotným európskym dokumentom.

6. Ak uchádzač použije JED, obstarávateľ môže na zabezpečenie riadneho priebehu verejného obstarávania kedykoľvek v jeho priebehu uchádzača písomne požiadať o predloženie dokladu alebo dokladov nahradených JED-om. Uchádzač je následne povinný doručiť doklady obstarávateľovi do piatich (5) pracovných dní odo dňa doručenia žiadosti, ak obstarávateľ neurčil dlhšiu lehotu. V prípade, ak uchádzač nepredloží doklady, ktoré boli nahradené JED-om v lehote stanovenej obstarávateľom, obstarávateľ uchádzača vylúči z verejného obstarávania.

7. Obstarávateľ bude postupovať v súlade s § 55 ods. 1 zákona o verejnom obstarávaní, ak uchádzač predbežne nahradí doklady na preukázanie splnenia podkladov účasti JED-om.

8. Hospodársky subjekt môže JED použitý v konkrétnom verejnom obstarávaní použiť aj opakovane, ak potvrdí, že informácie v pôvodnom JED-e sú naďalej aktuálne.

**A.3 KRITÉRIÁ NA VYHODNOTENIE PONÚK A PRAVIDLÁ ICH UPLATNENIA**

1. Obstarávateľ stanovil na vyhodnotenie ponúk kritérium v súlade s § 44 ods. 3 písm. c) zákona o verejnom obstarávaní – najnižšia cena.

2. Obstarávateľ vyhodnotí ponuky uplatnením kritéria najnižšia cena, ktorá je určená ako Celková cena za dodanie predmetu zákazky v EUR **bez DPH** podľa opisu predmetu zákazky určená na dve (2) desatinné miesta.

3. Uchádzač svoj návrh na plnenie kritéria uvedie do príslušného formulára „Návrh na plnenie kritéria“ určených na vyhodnotenie ponúk, ktorý tvorí Prílohy č. 15 – Návrh na plnenie kritéria týchto súťažných podkladov.

4. Uchádzač je povinný predložiť ponuku na celý požadovaný predmet zákazky.

5. Uchádzač zahrnie do ceny všetky náklady a poplatky súvisiace s dodaním predmetu zákazky.

6. Pri vyhodnotení sa ponuky/uchádzači usporiadajú do radu s rastúcou hodnotou kritéria.

7. Úspešným uchádzačom sa stane uchádzač, ktorý sa umiestnil na prvom (1.) mieste v poradí po vyhodnotení ponúk.

8. Návrh uchádzača na plnenie kritéria na vyhodnotenie ponúk je pre uchádzača právne záväzný- pre uzatvorenie zmluvy.

**B.1 OPIS PREDMETU ZÁKAZKY**

Zodpovedá Prílohe č. 1 – Opis predmetu zákazky

**B.2 OBCHODNÉ PODMIENKY POSKYTNUTIA PREDMETU ZÁKAZKY**

1. Uchádzač vo svojej ponuke predloží vyplnený návrh zmluvy o dielo a vyhlásenie uvedené v Prílohe č.3 k súťažným podkladom, ktorým v celom rozsahu akceptuje obchodné podmienky dodania predmetu zákazky uvedené obstarávateľom v zmluve.

**Prílohy k zmluve:**

**Príloha č. 1:** Špecifikácia Diela (bude dodané v ponuke)

**Príloha č. 2:** Špecifikácia Ceny Diela (bude dodané v ponuke)

**Príloha č. 3:** Harmonogram vykonávania Diela a fakturačné míľniky (bude dodané v ponuke)

**Príloha č. 4:** Zoznam subdodávateľov (bude dodané v ponuke)

**Príloha č. 5:** Zoznam činností, úkonov a ND pre bežný prevádzkový servis (bude dodané v ponuke

3. Informácie pre uchádzačov

3.1 Uchádzač je povinný v súlade s § 41 ods. 3 zákona o verejnom obstarávaní predložiť v ponuke zoznam všetkých známych subdodávateľov, ktorý tvorí Prílohu č. 8 súťažných podkladov v rozsahu:

a) podiel zákazky, ktorý má v úmysle zadať subdodávateľom, navrhovaných subdodávateľov a predmet subdodávok,

b) identifikačné údaje o všetkých známych subdodávateľoch v rozsahu: meno a priezvisko alebo obchodné meno, adresa sídla, miesta podnikania alebo obvyklého pobytu, IČO alebo dátum narodenia ak nebolo pridelené IČO, údaje o osobe oprávnenej konať za subdodávateľa v rozsahu: meno a priezvisko, adresa sídla, miesta podnikania alebo obvyklého pobytu, dátum narodenia.

3.3 Obstarávateľ v súlade s § 11 zákona o verejnom obstarávaní zároveň nesmie uzavrieť zmluvu s uchádzačom, ktorý má povinnosť zapisovať sa do registra partnerov verejného sektora (podľa zákona č. 315/2016 Z. z. o registri partnerov verejného sektora a o zmene a doplnení niektorých zákonov) a nie je zapísaný v registri partnerov verejného sektora alebo ktorého subdodávatelia, ktorí majú povinnosť zapisovať sa do registra partnerov verejného sektora a nie sú zapísaní v registri partnerov verejného sektora. Partner verejného sektora musí byť zapísaný v registri aspoň po dobu trvania zmluvy.

4. Návrh zmluvy je súčasťou tejto časti súťažných podkladov - Príloha č. 10.